
AIŠKINAMASIS RAŠTAS
[bookmark: _Hlk225167116][bookmark: _Hlk225341873][bookmark: _Hlk236039933]DĖL PANEVĖŽIO MIESTO SAVIVALDYBĖS TARYBOS SPRENDIMO ,,DĖL SAVIVALDYBĖS TARYBOS 2025 M. RUGPJŪČIO 28 D. SPRENDIMO NR. 1-283 „DĖL 0,7792 HA ŽEMĖS SKLYPO (PANEVĖŽYS, VASARIO 16-OSIOS G. 27) DALIŲ PLANO PATVIRTINIMO“ PRIPAŽINIMO NETEKUSIU GALIOS, PROJEKTO

2026 m. liepos 31 d.
Panevėžys

1. Sprendimo projekto tikslai ir uždaviniai: 
[bookmark: _Hlk236042553][bookmark: _Hlk236060070]Panevėžio miesto savivaldybės (toliau – Savivaldybė) tarybos sprendimo ,,Dėl Savivaldybės tarybos 2025 m. rugpjūčio 28 d. sprendimo Nr. 1-283 „Dėl 0,7792 ha žemės sklypo (Panevėžys, Vasario 16-osios g. 27) dalių plano patvirtinimo“ pripažinimo netekusiu galios“ (toliau – Projektas) tikslas – priimti sprendimą pripažinti netekusiu galios Savivaldybės tarybos 2025 m. rugpjūčio 28 d. sprendimą Nr. 1-283 „Dėl 0,7792 ha žemės sklypo (Panevėžys, Vasario 16-osios g. 27) dalių plano patvirtinimo“ (toliau – Tarybos sprendimas), nes Lietuvos administracinių ginčų komisijos Panevėžio apygardos skyrius įsiteisėjusiu 2026 m. balandžio 24 d. sprendimu Nr. 21RE4-110 (AG4-169/22-2025) (toliau – Sprendimas), tenkindama pareiškėjos akcinės bendrovės „Energijos skirstymo operatorius“ patikslintą skundą, Tarybos sprendimą dalyje, kuria Savivaldybės taryba nusprendė patvirtinti 0,7792 ha žemės sklypo (Panevėžys, Vasario 16-osios g. 27) dalių planą, nurodant, kad 2025 m. birželio 6 d. IĮ „Graida“ matininko A. V. (duomenys neskelbtini) parengtame ir Tarybos sprendimo 1 punktu patvirtintame plane yra išskirtos statiniams eksploatuoti reikalingos 0,7792 ha žemės sklypo (Panevėžys, Vasario 16-osios g. 27) dalys ir nustatytas pastatui – transformatorinei (unikalus Nr. 2797-4016-6019) (toliau – transformatorinė) eksploatuoti reikalingos žemės sklypo dalies, pažymėtos indeksu A, plotas – 0,0169 ha, iš jo: 0,0151 ha – atskirai naudojama dalis, 0,0018 ha – bendrai naudojama dalis, panaikino.
2. Siūlomos teisinio reguliavimo nuostatos, laukiami rezultatai: 
Pagal Lietuvos Respublikos vietos savivaldos įstatymo 15 straipsnio 2 dalies 20 punkto nuostatas, sprendimus dėl savivaldybei patikėjimo teise perduotos valstybinės žemės valdymo, naudojimo ir disponavimo ja, priima savivaldybės taryba. 
Savivaldybės tarybos sprendimai naikinami vadovaujantis Panevėžio miesto savivaldybės tarybos veiklos reglamento, patvirtinto Panevėžio miesto savivaldybės tarybos 2023 m. balandžio 20 d. sprendimu Nr. 1-103 „Dėl Panevėžio miesto savivaldybės tarybos veiklos reglamento patvirtinimo ir Savivaldybės tarybos 2015 m. kovo 26 d. sprendimo Nr. 1-44 pripažinimo netekusiu galios“, 189 punktu, kuriame numatyta, kad Savivaldybės taryba priimtus sprendimus gali sustabdyti, juos pakeisti ar panaikinti, jeigu teisės aktai nenustato kitaip.
[bookmark: _Hlk236046051]Priėmus Projektą, bus panaikintas Tarybos sprendimas, todėl Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos, patvirtintos Lietuvos Respublikos aplinkos ministro 2024 m. liepos 19 d. įsakymu Nr. D1-247 „Dėl Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos patvirtinimo“ (toliau – Metodika), nustatyta tvarka, turėtų būti rengiamas ir tvirtinamas naujas žemės sklypo (kadastro Nr. 2701/0020:391), esančio Panevėžyje, Vasario 16-osios g. 27, (toliau – Žemės sklypas) dalių planas (toliau – Dalių planas), kuriame turėtų būti išskirtos Žemės sklypo dalys pastatui – garažui (unikalus Nr. 2797 4008-4021) (toliau – Pastatas1) ir pastatui – administraciniam pastatui (unikalus Nr. 2797-4008 4010) (toliau – Pastatas2) eksploatuoti, neišskiriant Žemės sklypo dalies transformatorinei eksploatuoti.
3. Lėšų poreikis ir šaltiniai: 
Papildomo finansavimo nereikės.
4. Sprendimui priimti reikalingi pagrindimai, skaičiavimai ar paaiškinimai: 
Priimtą Tarybos sprendimą transformatorinės savininkė AB „Energijos skirstymo operatorius“ apskundė Lietuvos administracinių ginčų komisijos Panevėžio apygardos skyriui, kuris priėmė Sprendimą. Sprendime konstatuota, kad: transformatorinės priskiriamos prie elektros energetikos objektų; vadovaujantis Elektros energetikos įstatymo 75 straipsnio 3 dalies nuostatomis bei Lietuvos Respublikos Konstitucinio Teismo 2020 m. liepos 8 d. nutarimu Nr. KT117-N9/2020, tuo atveju, jeigu transformatorinė valstybinėje žemėje įrengta iki 2004 m. liepos 9 d., laikytina, kad jai eksploatuoti, aptarnauti be specialiųjų žemės naudojimo sąlygų jau yra nustatytas įstatyminis servitutas; vertinant tai, kad Nekilnojamojo turto registro informacinėje sistemoje transformatorinė yra įrengta 1974 metais, jai eksploatuoti, aptarnauti jau yra nustatytas įstatyminis servitutas, įregistruotos elektros tinklų apsaugos zonos, taip pat ir 300 kv. m. elektros tinklo apsaugos zona transformatorinei, todėl Žemės sklypo dalis transformatorinei eksploatuoti neturi būti išskiriama. 
Įsiteisėjus Sprendimui, vykdant Savivaldybės administracijos (toliau – Administracija) Teisės skyriaus 2026 m. birželio 18 d. tarnybinį pranešimą Nr. D2-801 „Dėl ginčų komisijos sprendimo perdavimo vykdymui“, Administracijos Teritorijų planavimo ir architektūros skyrius Žemėtvarkos poskyris 2026 m. liepos 19 d. tarnybiniu pranešimu Nr. D2-913 „Dėl ginčų komisijos sprendimo vykdymo“, pranešė, kad reikia naikinti visą Tarybos sprendimą, nes Žemės sklypo dalys, nurodytos Dalių plane Pastatui1 ir Pastatui2 eksploatuoti, neatitiks Tarybos sprendimo 2.2 ir 2.3 papunkčiuose nurodytų Pastatui1 ir Pastatui2 eksploatuoti nurodytų Žemės sklypo dalių dydžių. 
[bookmark: _Hlk231218299]Be to, svarbu pažymėti, kad nuo 2026 m. gegužės 1 d. savivaldybės meras, vadovaudamasis Lietuvos Respublikos vietos savivaldos įstatymo 27 straipsnio 2 dalies 291 punktu, Žemės įstatyme nustatytais atvejais ir tvarka priima sprendimus ir dėl žemės sklypų dalių plano patvirtinimo ir informaciją apie priimtus sprendimus skelbia savivaldybės interneto svetainėje. 
5. Kieno iniciatyva parengtas sprendimo projektas: 
Savivaldybės administracijos, atsižvelgiant į Sprendimą.

Kadangi asmens duomenys neskelbiami, todėl asmenys, pagal teisės aktus turintys teisę susipažinti su dokumentais, pagal kuriuos rengiami Savivaldybės tarybos sprendimų projektai, su Projektui rengti pateiktais dokumentais gali susipažinti Savivaldybės administracijos Teritorijų planavimo ir architektūros skyriaus Žemėtvarkos poskyrio 211 kab. (Topolių al. 12, Panevėžys).

